钦定古今图书集成/明伦汇编/官常典/第536卷 > 袁义
## 钦定古今图书集成/明伦汇编/官常典/第536卷 > 袁义

按《明外史》本传：“义，庐江人，本姓张，德胜族弟也。初为
双刀赵总管，守安庆，败赵同佥、丁普郎于沙子港。左君弼招之，弗从。德胜战死，始来附。为帐前亲军元帅，
赐姓名。数从征伐，积功为兴武卫指挥佥事。从大将
军北征，败元平章俺普达等于通州，走贺宗哲、詹同
于泽、潞，功最。复从定陕西，败大小豫王之兵。与诸将”
合攻庆阳。张良臣兵骤薄义营，坚壁不为动，乘其困，
力击破之。划《扩廓》军于定西，南出一百八渡，取兴元。
进本卫同知。调羽林卫，移镇辽东，出海捕倭。从西平
侯征云南，克普定、曲靖、善阐、大理、楚雄诸城，留镇楚
雄。蛮人屡叛，义积粮高垒，且守且战。以功迁楚雄卫
指挥使。尝入朝，帝厚加慰劳。以其老，命医为染须鬓，
俾还抚治，以威远人。且特赐银印宠之。历二十年，垦
田筑堰，治城郭桥梁，规画甚备，军民德之。建文元年
征还，为右军都督府佥事，进同知。卒官。